இந்திய பொருளாதாரம் என்பது பல ஆண்டுகளாக மக்களால் தேர்ந்தெடுக்கப்பட்ட அரசுகளினால் கட்டமைக்கப்பட்டதாகும்.ஏதோ பொருளாதார மேதைகள் மட்டும் பொருளாதாராத்தை பற்றியும், வரிகளைப்பற்றியும் சிந்திக்கவும் விவாதிக்கவும் வேண்டும் என்பது ஏற்புடையது அல்ல. சாமானியன் ஒவ்வொருவரும் பொருளாதாரத்தை பற்றியும் வரி விதிப்புகளை பற்றியும் பேசுவது அனைவருக்கும் ஆரோக்கியமானதாக இருக்கும். வாக்கு அளித்தும் வரிகள் செலுத்தியும் இந்தியாவை ஜனநாயக கட்டமைப்புக்குள்ளும் ,வலுவான பொருளாதார கட்டமைப்புக்குள்ளும் கொண்டு வர ஒவ்வொரு குடிமகனும் குடிமகளும் தன்னுடைய பங்கை அளிக்கிறார்கள்.